พลิกฟื้นอุตสาหกรรมท่องเที่ยว ผลักดันการเดินทางท่องเที่ยวทั้งทางบก ทางน้ำ ทางอากาศ
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) กล่าวว่า  ททท. กำหนดทิศทางการตลาดให้สอดคล้องกับแผนวิสาหกิจองค์กร ททท. พ.ศ.2566 – 2570 ภายใต้วิสัยทัศน์ “ททท. เป็นผู้ขับเคลื่อนยุทธศาสตร์การท่องเที่ยวไทยในการสร้างประสบการณ์ทรงคุณค่ามุ่งสู่ความยั่งยืน” เตรียมยกระดับมาตรฐานอุตสาหกรรมท่องเที่ยว อีกทั้งยังเป็นการกระตุ้นให้เกิดการเดินทางท่องเที่ยวของนักท่องเที่ยวคนไทยและต่างชาติอีกด้วย นอกจากนี้ ททท. ยังให้ความสำคัญกับการ Save Partner โดยเฉพาะธุรกิจสายการบิน เพื่อเพิ่มจำนวนนักท่องเที่ยวจากการเพิ่มความจุที่นั่ง  โดยดึงฐานลูกค้าเดิมในพื้นที่ตลาดหลักที่นักท่องเที่ยวทั่วไปสามารถออกเดินทางท่องเที่ยวได้อย่างอิสระตามปกติและสามารถออกเดินทางได้ทันที ซึ่งคาดการณ์ว่าจะมีนักท่องเที่ยวกลุ่ม Health &amp; Wellness กลุ่มท่องเที่ยวเชิงกีฬากลุ่มนักท่องเที่ยวที่เที่ยวอย่างใส่ใจสิ่งแวดล้อม รวมไปถึงกลุ่มตลาดเฉพาะใหม่ๆ เข้ามาท่องเที่ยวภายในประเทศเพิ่มขึ้น ซึ่ง ททท. จะปรับสมดุลโครงสร้างตลาด ผ่านการส่งเสริมตลาดแบบ Less for more เพื่อมุ่งขยายตลาดนักท่องเที่ยวคุณภาพ โดย ททท. คาดการณ์ว่า ในปี 2566 จะสามารถส่งเสริมให้ประเทศไทยเป็นจุดหมายปลายทางที่สามารถเดินทางท่องเที่ยวได้ตลอดทั้งปี ถือเป็นการเปิดตลาดเชิงพื้นที่ใหม่ๆ สร้างการรับรู้และส่งเสริมตลาดในประเทศใหม่ เช่น ตลาดซาอุดีอาระเบีย ตลาดสหรัฐฯ ซึ่งเป็นฐานตลาดเดิมของประเทศไทย และจะขยายพื้นที่ส่งเสริมตลาดให้ครอบคลุมเมืองรองขนาดใหญ่ เพื่อส่งเสริมการขายแพ็กเกจท่องเที่ยวไทย  ขณะที่ ตลาดระยะใกล้ ททท. จะมุ่งสร้าง The Great Resumption กระตุ้นการใช้จ่ายของกลุ่มความสนใจพิเศษ อาทิกลุ่ม Health &amp; Wellness, Wedding and Honeymoon Sport Tourism และ Luxury และ 5 News โดยจะเจาะกลุ่มตลาดศักยภาพกลุ่มใหม่ๆ ที่มีแนวโน้มเติบโต ถือเป็นการร่วมมือกับคู่ค้าพันธมิตรรายใหม่ เสนอการท่องเที่ยวรูปแบบใหม่ที่ชูเรื่องการรักษาสิ่งแวดล้อม ควบคู่กับการส่งเสริมการตลาดตอกย้ำความเป็นแหล่งท่องเที่ยวที่สามารถเดินทางท่องเที่ยวได้ตลอดทั้งปี และผลักดันการเพิ่มโอกาสในการเดินทางเข้าถึงประเทศไทยทั้งการเดินทางทางบก ทางน้ำ และทางอากาศ โดยทางบกจะดึงนักท่องเที่ยวเดินทางเชื่อมโยงข้ามแผ่นดินจากประเทศเพื่อนบ้าน โดยเฉพาะมาเลเซียและจีน ส่วนทางอากาศ จะผลักดันการเพิ่มจำนวนที่นั่งบนเครื่องบินจากตลาดระยะใกล้ให้กลับมามากกว่าร้อยละ 80 ของปี 2562